31/12/2012 | Administración LocalMunicipal
Ames
Aprobación definitiva da modificación puntual do Plan Parcial do sector S-14 Travesía do Porto Norte

O Pleno do Concello de Ames, en sesión de 29 de novembro de 2012, prestou aprobación definitiva á modificación puntual do Plan Parcial do sector S-14 “Travesía do Porto Norte”. O acto de aprobación definitiva, da referida modificación puntual, foi comunicada á Comisión Superior de Urbanismo da Xunta de Galicia con data 14 de decembro de 2012. De acordo co sinalado no artigo 92 da Lei 9/2002, de 30 de decembro, de ordenación urbanística e protección do medio rural de Galicia (LOUGA), publícase o acordo de aprobación definitiva da modificación puntual do Plan Parcial do sector S-14 “Travesía do Porto Norte”, así como a parte do documento que contén a normativa e as Ordenanzas. Contra o presente acordo de aprobación definitiva da modificación puntual do Plan Parcial do sector S-14 “Travesía do Porto Norte”, conforme ao previsto no artigo 107.3 da Lei 30/1992, de 26 de novembro de réxime xurídico das Administracións públicas e do procedemento administrativo común, poderase interpor recurso contencioso administrativo ante a sala do contencioso administrativo do Tribunal Superior de Xustiza de Galicia no prazo de dous meses a contar desde o día seguinte ao da publicación do presente anuncio, de conformidade ao previsto no artigo 46 da Lei 29/1998, de 13 de xullo, da xurisdición contencioso administrativa. (.) Rematadas as intervencións o pleno da corporación por unanimidade dos seus membros presentes adoptou os seguintes acordos: Primeiro.- Aprobar definitivamente a modificación puntual do plan parcial do sector S-14 “Travesía do Porto Norte”. Segundo.- Ordenar a publicación no DOGA do acordo de aprobación definitiva da modificación do Plan Parcial S-14, “Travesía do Porto Norte” no prazo dun mes, así como a publicación no Boletín Oficial da Provincia da Coruña do documento, xunto coa normativa e ordenanzas. No anuncio farase constar a remisión á Consellería competente. Terceiro.- Comunicarlle á Consellería de Medio Ambiente, Territorio e Infraestruturas de Galicia esta aprobación definitiva, con remisión dunha copia autenticada de dous exemplares completos de documento, con todos os planos e documentos debidamente dilixenciados. Cuarto.- A eficacia do acto de aprobación definitiva e a súa entrada en vigor quedan condicionadas ao disposto nos apartados segundo e terceiro desta proposta e ao que dispoña para o efecto a lexislación reguladora desta administración actuante. No anuncio farase constar expresamente a remisión da documentación, consonte co establecido no artigo 92.3 da LOUGA, á Consellería de Medio Ambiente, Territorio e Infraestruturas da Xunta de Galicia Quinto.- Notificar o presente acordo aos demais interesados no procedemento coa indicación do réxime de recursos que procedan. Sexto.- Facultar expresamente ao alcalde presidente don Santiago Vicente Amor Barreiro para cantas actuacións de trámite sexan precisas para a mellor execución do acordado.” 1. O presente documento modifica puntualmente o plan parcial do sector S-14 “Travesía do Porto Norte”, afectando á área delimitada neste documento.2. A modificación do plan parcial non entrará en vigor hasta que se produza a publicación no B. O. P. dos textos do acordo de aprobación definitiva e da normativa urbanística.3. A vixencia desta modificación do plan parcial será indefinida. As presentes ordenanzas serán de aplicación para a redacción das modificacións de Proxectos de Urbanización nos ámbitos de modificación do Plan Parcial. En todos os puntos non contemplados nesta modificación estarase ao disposto no P. X. O. M de Ames e no plan parcial. Para a execución da modificación do plan parcial redactáranse as modificacións no proxecto de Urbanización segundo o exposto na memoria en coherencia cos planos de ordenación. A presente modificación de plan parcial non supón modificación do sistemas de actuación establecido para o desenvolvemento do sector. A delimitación é a definida no plano de ordenación correspondente. Usos permitidos: equipamentos e servizos de titularidade pública. Mentres non se edifiquen estas parcelas terá que ser tratada co mesmo acabado cas parcelas dedicadas a espazos libres públicos. Calquera norma de deseño non contemplada neste documento seguirá as condicións xerais do PXOM do concello de Ames. Delimitación. A definida no plano de ordenación correspondente. Condicións de Volume e uso. Nestas zonas dedicadas a garantir a salubridade, repouso e esparcimento da poboación non se permitirá ningún tipo de edificación permanente salvo as necesarias de mantemento (invernadoiros, almacén de útiles de xardinería), instalación permanente de elementos de ornato (templetes, kioscos de música) ou complementarios ao uso das zonas verdes (escenarios de teatros ao aire libre, pistas de baile descubertas, etc.) que poderán autorizarse por acordo municipal xustificada previamente a necesidade ou conveniencia da instalación na propia zona verde o libre de uso público. Poderán autorizarse ase mesmo casetas e kioscos desmontables para fines propios dos usos convencionais de estas zonas, así como el amoblamento necesario (marquesiñas, bancos, papeleiras, fontes de auga potable, xogos de nenos, etc.). Ditas edificacións manterán un retranqueo mínimo a fronte e lindeiros de 3m. e altura máxima de 3,50m. En todo caso a superficie total ocupada con todos os elementos permanentes citados non poderá superar el 5% da superficie total da zona. As zonas verdes e espazos libres de uso público deberán estar convenientemente urbanizadas, cas correspondentes sendas peonís, camiños, escaleiras e acondicionamento vexetal, así como dotadas de alumeado público, rede de pluviais e abastecemento de auga necesario para o seu funcionamento e conservación. Calquera norma de deseño non contemplada neste documento seguirá as condicións xerais do PXOM do concello de Ames.” Ames, 20 de decembro de 2012 O alcalde, Santiago V. Amor Barreiro